paragraph_text: Do njega je došlo nedugo nakon Koncila u Piacenzi na kome je Urban II. primio poziv od bizantskog cara Aleksija I Komnena za pomoć u borbi protiv muslimanskih Turaka Seldžuka. Urban je to iskoristio kao povod da na koncilu službeno pozove europske kršćane na veliki pohod u svrhu oslobađanja Svete Zemlje od muslimana, odnosno prvi od križarskih ratova. Na saboru su kao njegove vođe imenovani grof Raymond IV od Toulousea i biskup Adhemar od Le Puya.